има съотношение на колаген/протеин не повече от 0,45 и съдържа тегловно най-малко 20 % постно месо, с изключение на карантия и мазнини с месо и желирана маса, с количествена оценка най-малко 85 % от общото нетно тегло. За целите на настоящия параграф:
 а)за съдържанието на колаген се счита, че е съдържанието на хидроксипролин, умножено по фактор 8, а съдържанието на хидроксипролин се определя съгласно метод 3496-1994 на ISO;
 б)съдържанието на постно говеждо месо, с изключение на мазнините, се определя в съответствие с процедурата, посочена в приложението към Регламент (ЕИО) No 2429/86 на Комисията
 41
 ;
 в)карантията включва следното: глави и обрезки от тях (включително уши), крака, опашки, сърца, вимета, черен дроб, бъбреци, момици (тимусови жлези), панкреас, мозък, бели дробове, гръкляни, поясна част на диафрагмата, далаци, езици, було, гръбначен мозък, ядивна кожа, възпроизводителни органи (например матки, яйчници и тестиси), щитовидни жлези, хипофизи;
 г)продуктът се подлага на топлинна обработка, която да е достатъчна да гарантира коагулацията на месните протеини в целия продукт, който не може да показва никакви следи на розова течност върху срязаната повърхност, когато бъде разрязан по дължината на линия, минаваща през най-дебелата част.
 2.За целите на настоящия регламент „продукт Б“ в рамките на тарифните квоти с поредни номера 09.0145, 09.0163 и 09.0164 означава преработен продукт, съдържащ говеждо месо, без продуктите, посочени в част XV, буква а) от приложение I към Регламент (ЕС) No 1308/2013, или продуктите, посочени в параграф 1 от настоящия член. Преработен продукт, класиран в код по КН 0210 20 90, който е бил изсушен или опушен по такъв начин, че цветът и консистенцията на прясното месо са напълно изчезнали и съотношението вода/протеин не превишава 3:2, също се счита за продукт Б.
 Член 19
 Специфични разпоредби за тарифните квоти с поредни номера 09.0144 и 09.0145 и тарифните подквоти с поредни номера 09.0161, 09.0162, 09.0163 и 09.0164
 1.Количествата се изразяват в еквивалент на необезкостено месо. За целите на настоящия параграф 100 килограма необезкостено говеждо месо е еквивалентно на 77 килограма обезкостено говеждо месо.
 2.В съответствие с член 18 цялото внесено количество се преработва в изисквания краен продукт в срок от 3 месеца от датата на допускането за свободно обращение в Съюза.
 3.Продуктите, внесени в рамките на тарифните квоти с поредни номера 09.0144 и 09.0145 и тарифните подквоти с поредни номера 09.0161, 09.0162, 09.0163 и 09.0164, се поставят под режим специфична употреба в съответствие с член 254 от Регламент (ЕС) No 952/2013.
 4.За да проверят качеството на крайния продукт и да установят неговото съответствие с формулата на преработвателя за състава на продукта, компетентните органи на държавите членки могат да вземат представителни проби и да анализират тези продукти.
 5.Компетентните органи трябва да получат доказателство, че цялото количество внесено месо е преработено в изискваните крайни продукти и в посоченото предприятие в срок от 3 месеца от датата на допускане за свободно обращение. Ако преработката е извършена след тримесечния срок, освободената гаранция се намалява с 15 % плюс 2 % от оставащата сума за всеки ден на просрочка.
 6.Доказателството за преработка се представя в срок от 7 месеца от датата на допускане